Előterjesztés a Zalakaros Város Önkormányzat Képviselőtestülete 2022. november 24-én tartandó ülésére

Tárgy: Zalakarosi Turisztikai Nonprofit Kft. felügyelő bizottsági tagok választása

Előterjesztést készítette: Bányai Edit, jegyzői asszisztens

Tisztelt Képviselőtestület!

A Zalakarosi Turisztikai Nonprofit Kft. 3 tagú felügyelő bizottságában Végh Andor János 2019. december 19-től szóló Felügyelő bizottsági tagságáról 2022. november 8-án kelt levelében, 2022. november 23-i hatállyal lemondott. A képviselőtestületnek és a kft. taggyűlésnek új tagot kell választania, figyelemmel a kft. társasági szerződésében és a 2016. évi V. Polgári Törvénykönyvben, valamint a 2011. évi CLXXXI. évi civil szervezetek bírósági nyilvántartásáról és az ezzel összefüggő eljárási szabályokról szóló törvényben rögzített összeférhetetlenségi és kizáró szabályokra.

A felügyelőbizottság tagjára Üsztöke Botond, a Hotel Karos Spa Zalakaros vezérigazgatója, a Zalakarosi Turisztikai Egyesület elnöke személyében érkezett javaslat, melyet a Csetneki Ügyvédi Iroda a fenti kritérium szerint megvizsgált. A jelölt előzetesen a felkérést elfogadta.

A felügyelő bizottsági tagok alkalmassági kritériumait, feladatait, összeférhetetlenséggel kapcsolatos szabályokat a Nonprofit Kft. társasági szerződésének 3. pontja határozza meg. A Nonprofit Kft. megváltozott társasági szerződését a cégbírósághoz mielőbb be kell nyújtani. 

Kérem a Tisztelt képviselő-testületet, hogy a határozati javaslatot megvitatni és elfogadni szíveskedjen.

Határozati javaslat:

1. Javasolja a Zalakarosi Turisztikai Nonprofit Kft. Felügyelőbizottsági tagjának megválasztani és ennek megfelelően a kft. társasági szerződésének VII. 3.2. b) pontját módosítani az alábbiak szerint:
„VII.3.2. A Felügyelőbizottság tagjai:
b)
Név: Üsztöke Botond
a.n.: Gabriel Margit
lakóhely: 1037 Budapest, Körtvélyes utca 8. 
megbízás ideje
2. Zalakaros Város Önkormányzat Képviselőtestülete felhatalmazza az alpolgármestert, hogy a határozatban rögzített álláspontot képviselje a Zalakarosi Turisztikai Nonprofit Kft. taggyűlésén
3. Felkéri a Csetneki Ügyvédi Irodát, hogy a Zalakarosi Turisztikai Nonprofit Kft. társasági szerződés módosításával az 1. pontban foglalt változást vezesse át.

Határidő: azonnal
Felelős: Novák Ferenc, polgármester
Operatív felelős: Ódor László Lajos, Csetneki Ügyvédi Iroda, Nagykanizsa

Zalakaros, 2022. november 8.    	

 Novák Ferenc 
    	             polgármester


Pénzügyi és Igazgatási Bizottsági határozata:
Nincs bizottsági határozat, az eredeti határozati javaslat nem kapott többséget, módosító javaslat nem volt.

